stanford-oval/wikipedia huggingface dataset:
Nowhere Man
Laulun taustoja

Vuonna 1971 John Lennon muisteli ”Nowhere Manin” syntymää Rolling Stone -lehdelle antamassaan haastattelussa näin:
»Muistan läpikäyneeni vainoharhoja koettaessani turhaan kirjoittaa jotain saamatta paperille mitään. Niinpä vain makailin ja koetin olla kirjoittamatta. Ja sitten tämä pulpahti esiin. Se tuli yhdellä kulauksella.»
"Nowhere Man" oli Lennonin senhetkisen olotilan ruumiillistuma, sillä hän oli LSD:n käytön jälkeisessä masennuksessaan tuntenut itsensä juuri sellaiseksi kuin laulun mies. Tarina kertookin todellisuudessa hänestä itsestään, vaikka se on kirjoitettu kolmanteen persoonaan. George Harrisonin soittama kitarasoolo täydentää surullista ja filosofoivaa kappaletta, joka tyylillisesti edustaa lähinnä folk-rock-balladia.
Laulu poikkeaa sanoitukseltaan melkoisesti yhtyeen aiemmasta tuotannosta. Lennon ei itse erityisemmin pitänyt laulusta, mutta yhtyeen fanit ja musiikkikriitikot ovat sen sijaan nimenneet "Nowhere Manin" erääksi Lennonin parhaista töistä Beatlesin 1960-luvun puolivälin tuotannossa.
Noyers (Yonne)

Noyersin kattoja.
Noyers [nwa.jɛʁ] tai Noyers-sur-Serein on kunta itäisessä Ranskassa Burgundi-Franche-Comtén hallintoalueella Yonnen departementissa. Kunnan asukasluku vuonna 2014 oli 629. Se kuuluu kauneimpien ranskalaiskylien järjestöön Les Plus Beaux Villages de France.
Noyers kuuluu departementissaan Chablis’n kantoniin Avallonin arrondissementissa. Se sijaitsee noin 40 kilometriä departementin pääkaupungista Auxerresta itäkaakkoon.
Aiheesta muualla

Kuvia tai muita tiedostoja aiheesta Noyers (Yonne) Wikimedia Commonsissa
Kunnan sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Noyers (Yonne)
Käännös suomeksi
LetsView

LetsView on ilmainen työkalu näytön jakamiseksi, joka tukee useimpia alustoja, kuten Windows, Mac, iOS ja Android. LetsViewin avulla käyttäjät voivat peilata puhelimen näytön tietokoneelle, siirtää tietokoneen näytön televisioon ja näyttää tietokoneen näytön myös puhelimesta. Koko näytön tila, työtauluselvennä ja kuvankaappaustoiminto ovat käytettävissä näytön peilauksen ajan. Näyttöpeilauksen lisäksi se voi ottaa kuvakaappauksia, nauhoittaaselvennä puhelimen näytön ja huomautusruudunselvennä.
Puhelimen näytön peilaus tietokoneelle > iOS-laite

LetsView tukee iOS-laitteita, joissa on iOS 9 tai uudempi versio.
Puhelimen näytön peilaus tietokoneelle > Android-laite

LetsView antaa käyttäjien heijastaa Android-puhelimen tietokoneeseen. Android-puhelinten ja -tablettien lisäksi Android-järjestelmää käyttävät myös muut laitteet, kuten PDA, oppimistyökalut, e-kirjat, jne., joita voi peilata. LetsView tukee useimpia laitteita, joissa on sisäänrakennettu Miracast-protokolla.
Tietokoneen yhdistäminen toiseen tietokoneeseen

LetsView auttaa yhdistämään kaksi tietokonetta (Windows tai Mac).
Muut ominaisuudet > Tallentaminen

LetsView antaa käyttäjilleselvennä tallentaa näytön peilausten aikana.
Muut ominaisuudet > Kuvankaappaus

Kuvakaappaus on saatavana myös LetsView-ohjelmassa.
Muut ominaisuudet > Työtaulu

LetsView avulla käyttäjät voivat myös piirtää tai tehdä näytölle muita merkintöjä, antaen mahdollisuuden esimerkiksi korostaa esityksen tärkeimpiä kohtia.
Nowe Warpno

| Nowe Warpno saks>  Neuwarp |
| --- | --- |

 Nowe Warpno
 Koordinaatit: 53°43.5′N, 14°16.7′E 
Valtio:  Puola
Voivodikunta:  Länsi-Pommeri
Piirikunta:  Police
Pinta-ala:  
 – Kokonaispinta-ala:  24,5 km²
Korkeus:  1 m
Väkiluku (2019)  (arvio):  1 181
 – Väestötiheys:  48,2 as./km²
Aikavyöhyke:  UTC+1
 – Kesäaika:  UTC+2
Postinumero:  72-022
 
 www.nowewarpno.pl 
Infobox OKVirheellinen NIMI-arvo: 
Nowe Warpno (saks. Neuwarp) on kaupunki Luoteis-Puolassa Oderinhaffin rannalla lähellä Saksan rajaa. Kaupunki sijaitsee Policen piirikunnassa Länsi-Pommerin voivodikunnassa. Vuoden 2019 arvion mukaan Nowe Warpnossa asui 1 181 asukasta.
Nowe Warpno kuului ennen toista maailmansotaa Saksaan, ja tunnettiin saksankielisellä nimellään (Neuwarp). Vuonna 1945 kaupunki liitettiin Puolaan muiden alueiden yhteydessä.
Kaupunki sijaitsee pienessä lahdessa Oderinhaffin eteläosassa. Lahden toisella puolella, alle kilometrin päässä Nowe Warpnosta, sijaitsee Saksaan kuuluva Altwarpin kaupunki. Kaupunkien välillä kulkee lautta.
Ystävyyskaupungit

Ueckermünde, Saksa
Aiheesta muualla

Kaupungin viralliset kotisivut (puolaksi)
Wikimedia Commonsissa on kuvia tai muita tiedostoja aiheesta .
Nozawaonsen

| Nozawaonsen |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Pinta-ala:  
 – Kokonaispinta-ala:  57,96 km²
Väkiluku (2020):  3 278
 – Väestötiheys:  56,56 as./km²
Infobox OKVirheellinen NIMI-arvo: 
Nozawaonsen (jap. 野沢温泉村, Nozawaonsen-mura) on kyläkunta Japanin Naganon prefektuurissa. Kyläkunnassa asuu 3 278 asukasta, ja se laski vuosina 2015-2020 1,2 prosentilla eli 201 henkilöllä. Kunnan pinta-ala on 57,96 neliökilometriä ja väestötiheys 56,56 asukasta neliökilometrillä.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 4 828 |  |
| 2000 | 4 610 | -218 |
| 2005 | 4 259 | -351 |
| 2010 | 3 853 | -406 |
| 2015 | 3 479 | -374 |
| 2020 | 3 278 | -201 |
Obed Hussey

Obed Hussey noin 1850
Juliste Husseyn leikkuukoneesta.
Obed Hussey (1792–1860) oli yhdysvaltalainen keksijä. Hänen merkittävin keksintönsä oli niittokone, joka patentoitiin vuonna 1833. Se oli kilpailija samantyyppiselle koneelle, jonka oli patentoinut vuonna 1834 Cyrus McCormick. Hussey keksi myös höyryauran, koukkujen ja silmien hiontaa varten tarkoitetun koneen, myllyn maissin jauhamiseen, kuorintakoneen, sokeriruo'on murskauskoneen, keinotekoisen jään valmistuslaitteen, kynttilän valmistuskoneen ja muita laitteita. Hän omisti elämänsä tärkeimmän osan sadonkorjuukoneen parantamiseen.
Vaikka Cyrus McCormickin leikkuukoneet ylittivät viime kädessä markkinoilla Husseyn leikkuupuimurin, Hussey oli ensimmäinen henkilö, joka valmisti, patentoi ja myi tällaisen koneen Yhdysvalloissa. Hänen koneensa oli ensimmäinen siinä mielessä, että se ensin patentoitiin, ja se oli toiminut ainakin kahdeksassa osavaltiossa ennen kuin McCormickin kone oli poistunut Virginian laaksosta. Lisäksi Husseyn leikkausmekanismista, edestakaisin liikkuvien veitsien ja raotettujen suojasormien yhdistelmästä tuli tiettyjen muutosten jälkeen standardi sadonkorjuukoneissa (sormipalkkikone).
Nozay (Essonne)

| Nozay |
| --- | --- |
 Kunnantalo
 vaakuna
 Nozay
 Koordinaatit: 48°39′36″N, 2°14′33″E 
Valtio:  Ranska
Alue:  Île-de-France
Departementti:  Essonne
Arrondissementti:  Palaiseau
Pinta-ala:  
 – Kokonaispinta-ala:  7,3 km²
Väkiluku (2016):  4 741 
 – Väestötiheys:  645 as./km²
Kunnan numero:  91458
 
 Kunnan kotisivut 
Infobox OKVirheellinen NIMI-arvo: 
Nozay on kunta Ranskassa Essonnen departementissa Île-de-Francen alueella.  Se sijaitsee noin 25 kilometriä Pariisista etelään.
Kunnassa sijaitsee tietoliikennealan yhtiö Nokian yksikkö Nokia Paris-Saclay. Se kuului aikaisemmin Alcatel-Lucent -yhtiöön.
Aiheesta muualla

Kuvia tai muita tiedostoja aiheesta Nozay (Essonne) Wikimedia Commonsissa
La Paz (täsmennyssivu)

La Paz (suom. Rauha) voi tarkoittaa seuraavia:
Paikkoja > Argentiina

La Paz, kaupunki Entre Ríosin maakunnassa, Argentiinassa
La Paz, kaupunki Mendozan maakunnassa, Argentiinassa
La Paz, departementti Catamarcan maakunnassa, Argentiinassa
La Paz, departementti Mendozan maakunnassa, Argentiinassa
Paikkoja > Bolivia

La Paz, Bolivian hallinnollinen pääkaupunki
La Paz, departementti Boliviassa
Paikkoja > Costa Rica

La Pazin vesiputous, vesiputous Costa Ricassa
Paikkoja > El Salvador

La Paz, departementti El Salvadorissa
Paikkoja > Espanja

La Paz, kaupunginosa Madridissa, Espanjassa
La Paz, kaupunginosa Cádizin kaupungissa, Espanjassa
La Paz, kaupunginosa Granadan kaupungissa, Espanjassa
Torrero – La Paz, alue Zaragozan kaupungissa, Espanjassa
Paikkoja > Filippiinit

La Paz, kunta Abran maakunnassa, Filippiineillä
La Paz, kunta Agusan del Surin maakunnassa, Filippiineillä
La Paz, kunta Leyten maakunnassa, Filippiineillä
La Paz, kunta Tarlacin maakunnassa, Filippiineillä
La Paz-Lapuz, kaupunginosa Iloilo Cityn kaupungissa, Filippiineillä
Paikkoja > Honduras

La Paz, kaupunki La Pazin departementissa, Hondurasissa
La Paz, departementti Hondurasissa
Paikkoja > Meksiko

La Paz, kaupunki Baja California Surin osavaltiossa, Meksikossa
La Paz, kunta Baja California Surin osavaltiossa, Meksikossa
La Paz, kaupunki Chihuahuan osavaltiossa, Meksikossa
La Paz, kaupunki Coahuilan osavaltiossa, Meksikossa
La Paz, kaupunki Michoacánin osavaltiossa, Meksikossa
La Paz, kaupunki Nuevo Leónin osavaltiossa, Meksikossa
La Paz, kaupunki Oaxacan osavaltiossa, Meksikossa
La Paz, kunta Méxicon osavaltiossa, Meksikossa
Paikkoja > Päiväntasaajan Guinea

Ciudad de la Paz eli Oyala, Päiväntasaajan Guinean tuleva pääkaupunki
Paikkoja > Uruguay

La Paz, kaupunki Canelonesin departementissa, Uruguayssa
La Paz, kylä Colonian departementissa, Uruguayssa
Paikkoja > Yhdysvallat

La Paz, kaupunki Indianan osavaltiossa, Yhdysvalloissa
La Pazin piirikunta, piirikunta Arizonan osavaltiossa, Yhdysvalloissa
La Paz, aavekaupunki Arizonan osavaltiossa, Yhdysvalloissa
Henkilöitä

Sonia de la Paz (s. 1949), kuubalainen koripalloilija
Muita merkityksiä

La Paz, yhdysvaltalainen ravintolaketju
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”La Paz”, voi hakea sivunnimihaulla, laajalla sivunnimihaulla tai tekstihaulla.
Nozières (Cher)

| Nozières |
| --- | --- |

 Nozières
 Koordinaatit: 46°43′55″N, 2°26′6″E 
Valtio:  Ranska
Hallintoalue:  Centre-Val de Loire
Departementti:  Cher
Hallinto:  
 – Pormestari:  Franck Daumin
Pinta-ala:  
 – Kokonaispinta-ala:  10,4 km²
Korkeus:  144–224 m
Väkiluku (2021):  227
 – Väestötiheys:  22 as./km²
 
 nozieres18.fr 
Infobox OKVirheellinen NIMI-arvo: 
Nozières on kunta Cherin departementissa Ranskassa. Siellä asui 227 ihmistä vuonna 2021. Kunnan pinta-ala on 10,4 neliökilometriä.
Aiheesta muualla

Kuvia tai muita tiedostoja aiheesta Nozières Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Nozières (Cher)
Käännös suomeksi
Leila Khaled

Leila Khaled esittelemässä elämäkertakirjaansa vuonna 2017.
Leila Khaled (arab. ليلى خالد‎, Laylā Ḫālid; s. 9. huhtikuuta 1944 Haifa, Brittiläinen Palestiina) on palestiinalainen poliittinen aktivisti, Palestiinan vapautuksen kansanrintaman (PFLP) vaikuttaja ja entinen terroristi, josta tuli maailmankuulu hänen osallistuttuaan vuosina 1969 ja 1970 kahteen PFLP:n lentokonekaappaukseen. Hän oli maailman ensimmäinen naispuolinen lentokonekaappari.
Elämänvaiheet > Nuoruus

Khaledin perhe pakeni Palestiinasta Israelin itsenäisyyssodan aikana huhtikuussa 1948 hänen ollessaan nelivuotias, ja hän on siitä alkaen elänyt pakolaisena. Hän vietti lapsuutensa Libanonin Tyroksessa ja liittyi vuonna 1959 sisarustensa esimerkkiä seuraten arabien kansalliseen liikkeeseen. Hän opiskeli vuosina 1963–1964 Beirutin amerikkalaisessa yliopistossa, mutta opinnot keskeytyivät perheen rahanpuutteeseen. Hän työskenteli sen jälkeen muun muassa englanninopettajana Kuwaitissa. Khaled liittyi vastaperustetun PFLP:n jäseneksi joulukuussa 1967. Hän sai taistelukoulutuksen PFLP:n leirillä ja työskenteli kampaajana kerätäkseen rahaa järjestön toimintaan. Hän muutti 1960-luvun lopulla Jordanian Ammaniin.
Elämänvaiheet > Lentokonekaappaukset

Khaledin ensimmäinen lentokonekaappaus oli Roomasta Ateenan kautta Tel Aviviin matkalla olleen TWA:n lennon 840 kaappaus, jonka hän suoritti 29. elokuuta 1969 irakilaisen Salim K. Essawain kanssa pistoolein ja räjähtein aseistautuneina. Kaapparit pakottivat koneen lentämään Syyrian Damaskokseen, jossa he päästivät matkustajat ulos ja räjäyttivät tyhjän lentokoneen. Syyrian viranomaiset vangitsivat Khaledin ja Essawain, mutta heidät vapautettiin lokakuussa 45 päivän vankeuden jälkeen. Khaled palasi Libanoniin, jossa hän muutti ulkonäköään käymällä läpi kuusi kasvoleikkausta voidakseen jatkaa toimintaansa joutumatta tunnistetuksi.
Khaledin toinen, epäonnistunut lentokonekaappaus oli yksi PFLP:n syyskuussa 1970 suorittamista useista samanaikaisista kaappauksista. Hänen oli tarkoitus kaapata 6. syyskuuta yhdessä nicaragualais-yhdysvaltalaisen Patrick Argüellon kanssa Amsterdamista New Yorkiin matkalla ollut El Alin lento 219. Koneen ollessa Englannin yllä he tunkeutuivat ohjaamoon pistoolien ja käsikranaattien kanssa, mutta israelilainen lentopoliisi onnistui ampumaan Argüellon ja amerikkalainen matkustaja sai riisuttua Khaledin aseista. Khaled on kertonut käyttäneensä käsikranaatteja vain pelotteena aikomatta vahingoittaa matkustajia, mutta toisen tiedon mukaan hän olisi heittänyt kranaatin, joka ei kuitenkaan räjähtänyt. Kone laskeutui Lontoon Heathrow’n lentokentälle, ja Khaled vietiin pidätettynä poliisiasemalle Lontoon Ealingiin.
Brittiviranomaiset vapauttivat Khaledin pääministeri Edward Heathin määräyksestä saadakseen muiden samaan aikaan kaapattujen matkustajakoneiden panttivangeiksi otetut brittiläiset matkustajat vapaiksi. Khaled lennätettiin 29. syyskuuta 1970 Kyprokselle, josta hän matkusti Egyptiin yhdessä kuuden muun vapautetun kaapparin kanssa.
Kaappaukset, joihin Khaled osallistui, suunnitteli Wadie Haddad.
Elämänvaiheet > Myöhempi toiminta

Khaled ei ole enää osallistunut aseellisiin operaatioihin vuoden 1970 jälkeen. Hän meni vuonna 1970 naimisiin irakilaissyntyisen PFLP:n komentajan kanssa, mutta liitto päättyi eroon. Vuosina 1973–1977 Khaled toimi Libanonissa PFLP:n ja Palestiinan naisten yleisliiton tehtävissä. Vuosina 1978–1980 hän opiskeli historiaa Neuvostoliitossa Moskovassa ja Rostovissa. Moskovassa hän tutustui toiseen aviomieheensä, joka on myös PFLP:n jäsen. He muuttivat aluksi Syyriaan ja ovat asuneet vuodesta 1992 Ammanissa Jordaniassa. Heillä on kaksi lasta.
Khaled on ollut Palestiinan kansallisneuvoston jäsen vuodesta 1979 sekä kuulunut PFLP:n keskuskomiteaan vuodesta 1993 ja politbyroohon vuodesta 2005. Hänet valittiin vuonna 1986 Damaskoksessa perustetun palestiinalaisten naisten järjestön ensimmäiseksi sihteeriksi. Khaled on ilmoittanut, ettei enää hyväksy lentokonekaappauksia tai muita PFLP:n aiemmin käyttämiä väkivaltaisia menetelmiä, mutta ei myöskään kadu omaa toimintaansa.
Khaled on julkaissut omaelämäkerran vuonna 1973.
Maine

Khaledista tuli lentokonekaappausten seurauksena maailmankuulu ja monien ihannoima ja romantisoima vapaustaistelijahahmo, jonka symboliarvoa on verrattu Che Guevaraan. Vuoden 1969 kaappauksen yhteydessä otettu valokuva AK-47-rynnäkkökivääriä pitelevästä Khaledista perinteiseen keffiyeh-huiviin pukeutuneena ja luodista sekä käsikranaatin sokasta tehty omatekoinen sormus sormessa teki hänestä myös vallankumouksellisten muoti-ikonin. Khaled on innoittanut varsinkin naisia, sillä hän rikkoi aikanaan monia naisten asemaan liittyneitä tabuja, vaikka onkin asettanut Palestiinan asian sukupuolikysymysten edelle. Toisaalta Khaledin maineeseen vaikutti myös 1970-luvun uutisoinnin taipumus korostaa hänen viehättävyyttään ”seksikkäänä” terroristina.
Aiheesta muualla

Kuvia tai muita tiedostoja aiheesta Leila Khaled Wikimedia Commonsissa
Lontoossa pidätetty Khaled poseeraa lehtikuvaajalle vuonna 1970.
Khaledia esittävä graffiti Länsirannan muurissa Betlehemissä.
Olavi Niemi

Olavi Niemi -nimisiä suomalaisia henkilöitä ovat:
Olavi Niemi, korkeushyppääjä
Olavi Niemi, pesäpalloilija
Olavi Niemi (s. 1930), näyttelijä
Olavi Niemi (s. 1937), kauppias, yritysjohtaja ja kauppaneuvos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olavi Niemi”, voi hakea sivunnimihaulla, laajalla sivunnimihaulla tai tekstihaulla.
NHL-kausi 2020–2021

| NHL-kausi 2020–2021 |
| --- | --- |
Järjestyksessä oleva kausi:  103.
Joukkueiden määrä:  31
Sarja alkoi:  13. tammikuuta 2021
Sarja päättyi:  7. heinäkuuta 2021
Runkosarjan voittaja:  Colorado Avalanche
Mestari:  Tampa Bay Lightning
Pistepörssin voittaja:  Connor McDavid
Runkosarjan arvokkain pelaaja:  Connor McDavid
Pudotuspelien pistepörssin voittaja:  Nikita Kutšerov
Pudotuspelien arvokkain pelaaja:  Andrei Vasilevski
  ← 2019–2020 :  2021–2022 → 
NHL-kausi 2020–2021 oli National Hockey Leaguen 103. kausi. Koronaviruspandemian johdosta pitkälle syksyyn venyneen edelliskauden vuoksi runkosarja pelattiin lyhennettynä 56 ottelun sarjana. Vallinneen pandemian takia joukkueiden välisiä kohtaamisia ja matkustelua pyrittiin vähentämään jakamalla joukkueet neljään uuteen divisioonaan. Joukkueet pelasivat kaikki runkosarjaottelunsa, sekä pudotuspelien kaksi ensimmäistä kierrosta oman divisioonansa joukkueita vastaan. Valtioiden välisten matkustuskieltojen vuoksi kaikki kanadalaiset joukkueet koottiin yhteen seitsemän joukkueen divisioonaan. Runkosarja oli määrä pelata 13. tammikuuta – 8. toukokuuta 2021 välisenä aikana, mutta pandemian aiheuttamien ottelusiirtojen takia runkosarjaa jatkettiin 19. toukokuuta asti.
Divisioonat

Itäinen divisioona
Keskinen divisioona
Läntinen divisioona
Pohjoinen divisioona
Sarjataulukot > Itäinen divisioona

| Sij>  | Joukkue | O | V | H | JAH | VTJ | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- | --- |
| 1 | Pittsburgh Penguins | 56 | 37 | 16 | 3 | 34 | 196 | 156 | +40 | 77 | Pudotuspeleihin |
| 2 | Washington Capitals | 56 | 36 | 15 | 5 | 33 | 191 | 163 | +28 | 77 | Pudotuspeleihin |
| 3 | Boston Bruins | 56 | 33 | 16 | 7 | 29 | 168 | 136 | +32 | 73 | Pudotuspeleihin |
| 4 | New York Islanders | 56 | 32 | 17 | 7 | 28 | 156 | 128 | +28 | 71 | Pudotuspeleihin |
| 5 | New York Rangers | 56 | 27 | 23 | 6 | 26 | 177 | 157 | +20 | 60 |  |
| 6 | Philadelphia Flyers | 56 | 25 | 23 | 8 | 22 | 163 | 201 | −38 | 58 |  |
| 7 | New Jersey Devils | 56 | 19 | 30 | 7 | 19 | 145 | 194 | −49 | 45 |  |
| 8 | Buffalo Sabres | 56 | 15 | 34 | 7 | 11 | 138 | 199 | −61 | 37 |  |
Sarjataulukot > Keskinen divisioona

| Sij>  | Joukkue | O | V | H | JAH | VTJ | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- | --- |
| 1 | Carolina Hurricanes | 56 | 36 | 12 | 8 | 32 | 179 | 136 | +43 | 80 | Pudotuspeleihin |
| 2 | Florida Panthers | 56 | 37 | 14 | 5 | 36 | 189 | 153 | +36 | 79 | Pudotuspeleihin |
| 3 | Tampa Bay Lightning | 56 | 36 | 17 | 3 | 35 | 181 | 147 | +34 | 75 | Pudotuspeleihin |
| 4 | Nashville Predators | 56 | 31 | 23 | 2 | 26 | 156 | 154 | +2 | 64 | Pudotuspeleihin |
| 5 | Dallas Stars | 56 | 23 | 19 | 14 | 21 | 158 | 154 | +4 | 60 |  |
| 6 | Chicago Blackhawks | 56 | 24 | 25 | 7 | 22 | 161 | 186 | −25 | 55 |  |
| 7 | Detroit Red Wings | 56 | 19 | 27 | 10 | 17 | 127 | 171 | −44 | 48 |  |
| 8 | Columbus Blue Jackets | 56 | 18 | 26 | 12 | 15 | 137 | 187 | −50 | 48 |  |
Sarjataulukot > Läntinen divisioona

| Sij>  | Joukkue | O | V | H | JAH | VTJ | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- | --- |
| 1 | Colorado Avalanche | 56 | 39 | 13 | 4 | 39 | 197 | 133 | +64 | 82 | Pudotuspeleihin |
| 2 | Vegas Golden Knights | 56 | 40 | 14 | 2 | 39 | 191 | 124 | +67 | 82 | Pudotuspeleihin |
| 3 | Minnesota Wild | 56 | 35 | 16 | 5 | 34 | 181 | 160 | +21 | 75 | Pudotuspeleihin |
| 4 | St. Louis Blues | 56 | 27 | 20 | 9 | 25 | 169 | 170 | −1 | 63 | Pudotuspeleihin |
| 5 | Arizona Coyotes | 56 | 24 | 26 | 6 | 21 | 153 | 176 | −23 | 54 |  |
| 6 | Los Angeles Kings | 56 | 21 | 28 | 7 | 20 | 143 | 170 | −27 | 49 |  |
| 7 | San Jose Sharks | 56 | 21 | 28 | 7 | 16 | 151 | 199 | −48 | 49 |  |
| 8 | Anaheim Ducks | 56 | 17 | 30 | 9 | 15 | 126 | 179 | −53 | 43 |  |
Sarjataulukot > Pohjoinen divisioona

| Sij>  | Joukkue | O | V | H | JAH | VTJ | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- | --- |
| 1 | Toronto Maple Leafs | 56 | 35 | 14 | 7 | 34 | 187 | 148 | +39 | 77 | Pudotuspeleihin |
| 2 | Edmonton Oilers | 56 | 35 | 19 | 2 | 35 | 183 | 154 | +29 | 72 | Pudotuspeleihin |
| 3 | Winnipeg Jets | 56 | 30 | 23 | 3 | 30 | 170 | 154 | +16 | 63 | Pudotuspeleihin |
| 4 | Montreal Canadiens | 56 | 24 | 21 | 11 | 23 | 159 | 168 | −9 | 59 | Pudotuspeleihin |
| 5 | Calgary Flames | 56 | 26 | 27 | 3 | 25 | 156 | 161 | −5 | 55 |  |
| 6 | Ottawa Senators | 56 | 23 | 28 | 5 | 21 | 157 | 190 | −33 | 51 |  |
| 7 | Vancouver Canucks | 56 | 23 | 29 | 4 | 20 | 151 | 188 | −37 | 50 |  |
Tilastot > Maalivahdit (päästetyt maalit ottelua kohden)

Runkosarjan osalta mukana vain maalivahdit, jotka pelasivat vähintään 10 ottelua
Lehtoukonhattu

| Lehtoukonhattu |
| --- | --- |
 Lehtoukonhattu kuvattuna C. A. M. Lindmanin teoksessa Bilder ur Nordens Flora (1917–1926).
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Ukonhatut Aconitum
Laji::  lycoctonum
Kaksiosainen nimi
 Aconitum lycoctonum  L. 
Katso myös
   Lehtoukonhattu Wikispeciesissä   Lehtoukonhattu Commonsissa 
Infobox OKNimi-testi OK: 
Lehtoukonhattu (Aconitum lycoctonum, syn. Aconitum lycoctonum ssp. septentrionale) on Euraasian lehtojen näyttävä kasvi, jonka lajikkeita ja sukulaislajeja viljellään myös koristekasvina. Lehtoukonhattu on Suomessa rauhoitettu laji. Muiden ukonhattulajien tapaan lehtoukonhattu on hyvin myrkyllinen kasvi.
Ulkonäkö ja koko

Monivuotinen lehtoukonhattu kasvattaa vankan, 100–200 cm korkean ja tahmeakarvaisen varren. Kasvin juurakko on mukulamainen. Aluslehdet ovat pitkäruotisia, varsilehdet lyhytruotisia ja aivan ylhäältä ruodittomia. Karvaiset lehdet ovat suurikokoisia; lehden lapa on jopa 40 cm leveä. Lehtilapa on 3–5-jakoinen tai -osainen; lehtiliuskat ovat toistamiseen liuskaisia sekä iso- ja terävähampaisia. Lehtoukonhatun kukinto on melko tiheä, 20–50 cm pitkä päätteinen ja useimmiten haaraton terttu. Isot ja vastakohtaiset kukat ovat tummansinivioletteja. Verhiö on teriömäinen ja viisilehtinen. Kukan kypärämäinen verholehti, josta kasvi on saanut nimensä, on kooltaan 15–25 × 3–8 mm. Terälehdet ovat muuttuneet mesilehdiksi. Näistä kaksi ylintä ovat kierrekärkisinä mesikannuksina verholehden sisällä; muut mesilehdet ovat hyvin pieniä tai puuttuvat kokonaan. Lehtoukonhattu kukkii Suomessa kesä-heinäkuussa. Kustakin kukasta kypsyy kolme 11–17 mm pitkää tuppiloa, joissa on noin 3 mm:n pituisia siemeniä.
Suomessa lehtoukonhattua muistuttavat puutarhakarkulaisina joskus tavattavat lähilajit tarhaukonhattu (Aconitum x stoerkianum) ja aitoukonhattu (Aconitum napellus ssp. lusitanicum).
Suomessa kasvavan lehtoukonhatun taksonomisesta asemasta on ollut erilaisia käsityksiä. Sitä on pidetty eri lajina (Pohjolan ukonhattu, A. septentrionale) tai keskieurooppalaisen keltaukonhatun alalajina (A. lycoctonum ssp. septentrionale). Keski-Euroopassa tavattavat lehtoukonhattulajit kuitenkin poikkeavat Suomessa kasvavasta muun muassa kukkien keltaisen värin osalta.
Levinneisyys

Lehtoukonhatun päälevinneisyysalue ulottuu Luoteis-Venäjältä ja Ukrainan pohjoisosista Siperiaan ja Keski-Aasiaan. Lisäksi sitä kasvaa Kölivuoristossa Norjan ja Ruotsin etelä- ja keskiosissa. Suomen lähialueilla lehtoukonhattu kasvaa Kuolan niemimaalla, Laatokan luoteisrannan lehtokeskuksessa ja Äänisen alueella. Nykyisen Suomen alueella lehtoukonhattua tavataan harvinaisena vain itärajan tuntumassa Kiteellä ja Tohmajärvellä. Lajin muut esiintymät Keski- ja Etelä-Suomessa ovat peräisin koristekasveista.